
DISPUTATIO  MEDICA 
INAUGURALIS 

QUAEDAM  DE 

NEURALGIA 


COMPLECTENS. 


Homo  animalibus  aliis  evidenter  praestat,  non 
modo  animi  dotibus  quibus  rerum  causas  cognos¬ 
cit,  sed  etiam  mirabili  corporis  fabrica,  quae  his  in 
omnibus  ejus  partibus  longe  antecellit. 

Quisquis  enim  mirabile  ejus  artificium  rite  per¬ 
pendit,  functionesque  contemplatur,  quibus  cor- 

pus  nutritur,  et  vita  sustinetur,  et  laesum  refici¬ 
tur,  concludere  erit  inductus,  hominem  valetu¬ 
dine  secunda  gaudere  natum  esse,  et  sanum  in 
omne  volubile  aevum  vivere.  Nihilominus  autem 
contrarium  docet  experientia,  et  nihil  his  verbis 
Gregouii  est  certius:  44  Homo  enim  quamvis 
sanus  et  robustus  et  vegetus,  labentibus  annis,  et 
ipse  delabitur,  senescit,  moritur,  in  pristina  ele¬ 
menta  solvitur,  aliis  animantibus  pabulum  futu¬ 
rus  Huc  quoque  spectant  verba  poetae  : 

u  Nascentes  morimur  finesque  ab  origine  pendent.” 

Quibusdam  auctoribus  morbi  ordinantur  secun¬ 
dum  functiones  quae  praecipue  laborant :  et  hic 
morbus  de  quo  sum  scripturus,  ad  genus  Nervo¬ 
sum  plane  attinet ;  et  omnium  fortasse  quibus 
cruciamur  et  intolerabilis  fit  vita,  nullus  majorem 
vindicare  debet  attentionem,  sive  cruciantes  do¬ 
lores  spectamus  quibus  aegri  implicantur,  sive  om- 

ilium  jacturam  quae  homines  delectant  aut  con¬ 
sopiunt. 

Huic  morbo  igitur  Neuralgia  imponitur  no¬ 
men,  quod  ab  origine  Graeca  plane  pendet,  et,  me 
judice,  longe  optimum,  quippe  quod  nervorum 
laesionem  satis  ostendat,  quaecunque  corporis  pars 
afficitur ;  dum  diversa  inter  diversos  auctores 
accepit  nomin  i,  qi  ae  secundum  nervos  affectos 
praecipue  dantur.  Hinc  “  Dolor  superciliaris,” 
acerbissimus  ;  Dolor  faciei,  Tic  Doloureux,  no¬ 
mina,  quae  multi  usurpar.ii  t.  Quin  etiam  Sau- 
vage,  in  ejus  Nosologia,  nomen  imposuit  Tris- 
mus  Dolorificus ;  quod  tamen  cum  Tetani  specie, 
cui  prorsus  absimile,  morbum  confundere  videtur, 
et  nequaquam  retinendum  est. 


HISTORIA. 

Apud  antiquissimos  medicos  parum  aut  nihil 
fere  cognitum  est  de  morbo  quem  prosequimur,  et 

atra  caligine  latere  videtur,  donec  A.D.  mdclxv. 
Joannes  Hartmann  Degener,  Belgicus, 
ejus  naturam  luculenter  describeret.  Quo  ex 
tempore  Ludwig;  et  postea,  M.  Andre  quoque, 
A.  D.  mdcclvi.  mentionem  ejus  fecerunt.  De¬ 
inde  Doct.  J.  Fothergill,  A.D.  mdcclxxvi 
dissertationem  protulit,  in  qua,  morbi  natura 
maxime  elucidatur.  Post  hos  doctissimos,  multi 
medici,  tam  Gallici,  quam  Germanici,  de  hac  re 
scientiam  haud  parvam  contulerunt.  Nunc  quod 
ad  ejus  naturam  ac  sedem,  omnia  pariter  magis 
manifesta  sunt. 

Neuralgia  cruciantibus  doloribus  diversas  ado¬ 
ritur  corporis  partes :  saepissime  dolet  facies :  si 
morbo  afficitur  ophthalmicus  quinti  paris  nervo¬ 
rum  :  tunc  frons  ac  oculus  pariter  laborant. 

Si  morbo  corripitur  nervus  maxillaris  superior 
et  inferior,  mala,  partes  praecipue  circa  foramen 
infra  orbitarium,  nasi  nempe  alae,  maxilla  supe- 

rior  et  inferior,  dentes  et  lingua  ipsa,  praesertim 
poenas  luunt.  Patet  igitur  si  haud  sistitur  mor¬ 
bus,  sed  inveterascit,  circa  faciem  omnes  fere  in¬ 
vadit  et  excruciat  partes  doloribus,  qui  cursum 
nervorum  semper  sequuntur. 

Quinetiam  non  modo  faciem  vicinasque  ejus 
partes  contorquet,  sed  alia  quoque  corporis  mem¬ 
bra.  Eruditus  Doctor  Good  duo  tradidit  exem¬ 
pla,  praeter  id  faciei,  in  quibus  puellae  mamma,  et 
pes  viri,  mirum  in  modum,  afficiebantur,  et  diu 
laborabant ;  et  Dominus  Abernethy  quoque 
foeminae  mentionem  facit,  cujus  manus  sinistra 
morbo  correpta,  maxime  dolebat.  Porro  Doctor 

t 

Armstrong  casum  morbi  vidit,  similes  dolores 

♦ 

agnoscentis,  in  quo  digiti  unguis  praecipue  excru¬ 
ciabatur.  Neque  mihi  dubium  est,  quin  omnis 
alia  corporis  pars  pari  in  modo  laboret. 

Quavis  autem  in  parte  morbo  correpta,  memo- 

\ 

ratu  dignum  est,  admodum  consimilia  accedunt 

signa,  quae  crebritate  atque  acriditate  tantum  va¬ 
riant.  Paroxysmis  plerumque  invadit,  qui  vix 
ultra  temporis  minutum,  saepe  dimidio  minus  du¬ 
rant,  sed  singulis  in  horis  subito  et  saepissime  re¬ 
currunt,  et  haud  infrequenter  per  multos  dies  ita 
angunt  ac  excruciant,  ut  vitam  totam  miseran¬ 
dam  reddant.  Summus  interdum  est  angor,  qui 
sub  singulis  paroxysmis  vultum  saepe  pervadit,  et 
exinde  dolores  adeo  urgent,  ut  mors  vitae  saepe 
aegro  videatur  praeferenda. 

/ 

Praeterea  exemplum  morbi  intolerabilis,  mihi 
occasio  fuit  videndi,  dum  in  India  Occidentali 
cum  exercitu  medicinam  faciebam,  in  quo  infe¬ 
rior  extremitas  praecipue  circa  genu  et  tarsum  af¬ 
ficiebatur,  et,  ut  morbi  naturam  patefacit,  et  aegri 
aerumnas  bene  describit,  ita  paucissimis  in  verbis 
describam. 

Praefectus  juvenis  circiter  viginti  annos  natus, 
gracilis,  temperamenti  sanguinei,  sed  secundae  va- 

letudinis  generalis,  dum  in  Hispania,  urbem  Ciu- 
dad  Roderigo  oppugnabat,  et,  sclopetis  explosis, 
vulnus  accepit.  Palulum  infra  ensiformem  car¬ 
tilaginem  sterni  ingressus  est  globulus  plumbeus, 
et  in  sinistrum  latus  oblique  descendit,  et  circi¬ 
ter  duos  digitos  ante  et  supra  anteriorem  et  su¬ 
periorem  ossis  ilii  processum  spinosum  alce  fixus 
manebat.  Hoc  in  situ  ab  initio  anni  mdcccxix 
ad  initium  mdcccxix  usque  fuit,  dolorem  et 
molestiam  nonnunquam  inducens,  praecipue  post 
exercitationem  aut  insolitum  modum  vivendi. 
Hoc  tempore,  peregre  abire  legione  sua  jussa, 
Londinum  iter  faciebat,  de  operatione  consu¬ 
lere.  Monebatur  globuli  extractio,  et  solertis- 
simo  chirurgo  in  urbe  alienum  corpus  excideba¬ 
tur.  Potius  largum  factum  erat  vulnus  ex  ne¬ 
cessitate,  et  haud  parvum  temporis  spatium  occu¬ 
pabat,  priusquam  sanatum  fuit :  omnino  tamen 
cicatrice  convaluit,  et  paucos  menses  a  dolore  fuit 
immunis,  eum  hoc  morbo  nervoso  corripiebatur. 

Paroxysmi  sine  signis  praegredientibus  acce¬ 
debant,  et  pro  viginti  quatuor  horis  cursum  te¬ 
nebant,  quamvis  quibusdam  in  temporibus,  do¬ 
lores  plus  minus  ve  urgebant  pro  duobus  sive 
etiam  tribus  diebus.  In  extremitate  inferiore 
semper  locum  tenebat  dolor,  et  magnum  nervum 
sciaticum  sequebatur,  ad  aliam  partem  haud  rela¬ 
tus  ;  sed  plerumque  exterius  invadit  femur,  fere 
supra  genu,  aut  trans  patellam,  pone  fibulam  infe¬ 
riorem,  et  nonnunquam  trans  tarsorum  ossa  minimi 
digiti.  Haud  raro  morbo  afficiebatur  extremitas 
utraque,  sed  imprimis  dextra ;  interdum  eodem 
in  paroxysmo  ab  una  ad  alteram  rapide  mutaba¬ 
tur. 

i 

Pro  primis,  tribus  aut  quatuor  annis  ab  in- 
eunte  morbo,  inter  utrum  que  ejusdem  impetum, 
circiter  quinque  aut  sex  hebdomadae  intercedebant. 
Post  hoc  tempus  paulum  frequentiores  facti  sunt 
paroxysmi,  et  graviores,  et  interdum  pro  duobus 
aut  tribus  diebus  durabant.  Porro  memoratu 

dignum  est,  ut  ultimus  paroxysmus  quo  afficieba¬ 
tur,  priusquam  eum  reliqui  et  domum  redii,  id 
peculiare  glandulare  vitium  inferret,  cui  nomen 
imponitur,  Bucnemia  Tropica,  Anglice  Itarba- 
does  Leg.  Solebat  morbus  sine  signis  promo¬ 
nentibus  accedere,  et  maxime  urgere.  Descrip¬ 
sit  dolores  quasi  admodum  cruciantes ;  et  dixit, 
multo  magis  acutos  esse  dolores,  quos  ex  hoc 
morbo  sentiebat,  quam  illos  ex  odontalgia,  sive 
ulla  alia  dolorifica  affectione  unquam  expertus 
est ;  adeo  lancinantes,  pungentes  et  vibrantes, 
circa  membrum  affectum  tendebant.  Durabat 
paroxysmus  a  quarta  ad  secundam  usque  minuti 
partem,  cum  intervallo  duorum,  trium  aut  decem 
temporis  minutorum.  Nonnunquam  multo  plu- 
res  citius  succedunt  paroxysmi,  alii  aliis,  sine  ullo 
levamine,  donec  aurora  ineunte,  gradatim  rece¬ 
dunt,  et  pulsatilem  interdum  relinquunt  sensum ; 
quo  fit,  ut  adhuc  insit  morbi  causa,  quamvis,  vi 
nervosa  exhausta,  dolorem  inferre  nequeat.  Ne¬ 
que  rubor,  neque  tumor  in  parte  affecta  unquam 

observatus  est ;  sed  ex  pressura,  frictione,  vel  tactu 
alicujus  externi,  semper  de  dolore  querebatur. 
In  hoc  casu  morbi,  quem  vidi,  omnia  fere  signa 
sunt  manifesta,  quae  accidunt,  cum  quintum  aut 

4 

septimum  par  nervorum  afficiuntur,  nempe  dolo¬ 
res  semper  cursum  nervorum  sequebantur.  Sed  in 
plerisque  morbi  aliis  casibus,  cum  quintum  par  ner¬ 
vorum  afficitur,  dolor  ab  initio  mitis  est,  deinde 
gravior,  et  morbo  ingravescente  intolerabilis  fit,  et 
per  nervi  cursum  ita  serpit,  ut  Doctor  Haigh- 
ton  his  verbis  utatur :  44  An  intelligent  patient 
will  frequently  describe  the  dartings  of  pain  so 
minutely,  as  to  teach  the  practitioner  several 
branches  of  the  fifth  pair,  if  he  had  not  known  it 
before.”  Dolores  tamen  haud  perpetui  sunt ;  sed 
intermittent,  et  per  incerta  intervalla  redeunt, 
quae  ad  morbi  durationem  plus  minusve  longa 
sunt. 

Quinetiam  interdum  mitiores  et  minus  fre¬ 
quentes  noctu  quam  interdiu  sunt  morbi  acces- 

siones,  quae  aestate  nonnunquam  evanescere  et 
hyeme  redire  dicuntur;  quod  tamen  haud  per¬ 
petuum  est.  Sunt  enim  exempla  in  quibus,  quam 
aestate  minus  hyeme  urgent.  Praeterea  inter¬ 
dum  inter  accessiones  adeo  magni  sunt  dolores 
ut  tremant  musculi,  quasi  motibus  irregularibus 
affecti. 

Hic  morbus,  per  haud  exiguum  tempus,  non 
multum  turbat  corporis  vires ;  tamen  paroxysmis 
frequentibus,  dolore  intolerabili,  vires  corporis  et 
vim  nervosam,  exhaurit,  et  haud  infrequenter 
Dyspepsiam  gignit,  quae  non  longum  post  in  Me¬ 
lancholiam,  Hypoehondriasin,  aut  Maniam  desi¬ 
nat.  Exemplum  praefecti  juvenis,  quod  jam  re¬ 
tuli,  vitium  cruris,  me  teste,  intulit,  Barbadoes 
Leg  dictum.  Cum  res  se  habent,  quis  non  per¬ 
horret,  et  morbum  timet,  qui  tales  cruciatus,  ta¬ 
lem  eventum  infaustum  habeat  ?  Memoria  tamen 
dignum  est,  ut,  quibusdam  in  exemplis,  morbus 
quasi  tempore  confectus,  vi  nervosa  exhausta,  ma- 

gis  tolerabilis  fiat,  et  nonnunquam  gradatim  sua 
sponte  abeat. 


CAUSAE 

Constant  e  duobus  generibus;  quorum  aliud 
e  multis  rebus  originem  ducit  intra  corpus,  quae 
idcirca  internae,  dum  aliud  e  rebus  extrorsum, 
quae  externae  causae,  nominantur ;  sed  limites,  in¬ 
ter  has  causas,  ponere  perdifficile  est.  Aliae  enim 
in  alias  adeo  facile  transeunt,  ut  quod  proclivita¬ 
tem  det,  homini  etiam  proclivi  morbum  et  faciat  et 
excitet.  De  his  tamen  singulis  dicere  mihi  con¬ 
silium  est. 

PR-®  DISPONENTES. 

Quje  proclivitatem  huic  morbo  dant,  admo¬ 
dum  obscura  sunt :  Plurima  tamen  prolata  sunt. 
Quaecunque  genus  nervosum  irritant,  aut  laxa¬ 
tum  reddunt  corpus,  adeo  ut  inaequalis  factus  sit 

sanguinis  circuitus,  et  alicui  corporis  parti  in¬ 
ducta  sit  ejusdem  congestio,  inter  Praedispon en¬ 
tes  causas  jure  habentur.  Inde  debilitas,  et  quae 
eam  gignunt,  intemperantia  omnigena,  humida 
et  frigida  tempestas,  aer  impurus,  gravis  labor, 
aut  perpetua  ignavia,  et  deprimentes  animi  affec¬ 
tus,  quae  omnia  nervosum  genus  concutiunt,  vi¬ 
resque  corporis  exhauriunt,  multis  morbis,  et  huic 
quoque,  proclivitatem  gignere  possunt.  Viri  prae 
foeminis  sunt  obnoxii;  sed  ab  aliis  foeminae  prae 
viris  putantur.  Proclivis  vero  est  sexus  uterque, 
et  media  aetas  magis  quam  aliud  tempus,  obnoxia. 
Debiles,  et  irritabilitate  praediti,  praecipue  pro¬ 
clives.  Sunt  multa  alia,  quae  proclivitatem  red- 

f 

dere  putantur,  sed  aliis  quam  huic  morbo  saepius 
fundamentum  dant. 

EXCITANTES. 

Inter  has  causas,  quae  morbum  excitant,  frigus 
et  humiditas,  praesertim  rivulus  aeris  frigidi,  cor¬ 
pore  sudante,  recensentur.  Mentis  affectus,  qua- 

les,  ira,  timor,  spes,  gaudium,  vi  pollent  excitandi. 
Odontalgia,  nec  non  contusiones,  solitae  evacua¬ 
tiones  suppressae,  varia  cutis  vitia,  scorbutus,  rheu¬ 
matismus,  morbum  facere  putantur  ;  sed  frequen¬ 
tius  occurrunt  sine  neuralgia  unquam  inducta, 
ideoque,  vix  aut  ne  vix  quidem  inter  causas  exci¬ 
tantes  haberi  queant.  Injuria  corpori  illata,  prae¬ 
sertim  si  nervus  contunditur  aut  laceratur,  'mor¬ 
bum  inducere  jure  existimatur ;  et  casus  juvenis 
prius  relatus  probare  videtur,  morbum,  de  quo 
agitur,  operationi  succedere,  praesertim  cum  cica¬ 
trices  vulneris  amplae  sunt.  Denique  dyspepsia, 
aliaque  viscerum  vitia  quibusdam,  morbum  dicun¬ 
tur  excitare  ;  quos  inter  Abernethy  his  verbis 
utitur :  “  In  the  cases  of  Tic  doloureux  which 
have  fallen  under  my  observation,  there  has  been 
great  disorder  of  the  digestive  organs ;  and  I 
have  known  cases  resembling  Tic  doloureux  cured 
by  correcting  the  unhealthy  state  of  these  or¬ 
gans.”  Sed  rarius  haec  vitia  viscerum  occurrunt, 
dum  urget  Neuralgia,  neque  eadem  remedia  hanc 
tollunt,  quae  plerumque  illa  solvunt. 

CAUSA  PROXIMA. 

Causa  proxima,  ut  definiunt  scriptores  medici, 
est  illa,  quse  praesens  morbum  facit,  sublata  tollit, 
mutata  mutat.  Sed  ipsa  ejus  notio  generalis,  si 
non  prorsus  falsa,  saltem  confusa  admodum  est, 
et  obscura,  et  temere  a  rebus  abstracta.  Ita  causa 
proxima  in  atra  caligine  latet.  Quam  unus  tue¬ 
tur  opinionem,  alter  refellit.  Doctor  Joan.  Fo- 
thergill  sibi  persuasum  habuit,  ex  scirrbosa 
diathesi  pendere  morbi  sedem ;  et  hanc  sententiam 
Doctor  Haighton  argumentis  satis  validis  fun¬ 
ditus  evertebat,  et  ita  concludit :  “  From  these 
considerations,  I  apprehend,  we  are  at  liberty  to 
conclude,  that  cancer  and  this  complaint  are  es- 
sentially  different.”  Alii  credunt,  ex  diathesi 
arthritica  oriatur ;  cui  opinioni,  his  verbis,  Aber- 
NETHY  assentit :  “  Indeed,  from  what  I  have 
seen  of  this  disease,  am  induced  to  believe,  that 
this  disorder  is  as  much  constitutional  as  either 
gout  or  rheumatism.”  Et  Doctor  Armstrong, 

ex  casibus  morbi,  quos  vidit,  concludere  inductus 
est,  cerebro  inesse  laesionem,  et  non  nervo  ipso. 
Ex  rebus  tam  diversis  judicare  difficile  est.  De¬ 
nique  notare  mihi  licet,  opinionem  cel.  Doctoris 
Pa^ry,  qui  credit,  affecta  esse  capillaria  vasa 
quae  in  nervum  distribuuntur,  adeo  ut  plus  justo 
irritetur,  atque  doleat. 

DIAGNOSIS. 

Dignoscere  inter  Neuralgiam,  aliosque  mor¬ 
bos  quibus  consimilis  est,  haud  difficile  videtur. 

«t  .  .. 

Nihilominus  vero  cum  Odontalgia,  Hemicra¬ 
nia,  Rheumatismo  acuto  et  chronico,  et  denique 
Doloribus  Syphiliticis  confundi  potest.  Sed  tan¬ 
tum  a  primo  hos  morbos  ullo  in  modo  refert; 
quippe  quae  in  provecto  statu,  non  modo  his,  sed 
etiam  omnibus  aliis  morbis  praestet  gravissimis 

i .>  ■  'O ii 4 D  vu idii  h iiA* ^  * I i  **** 

I.  Odontalgia  minus  graves  habet  dolores, 
quam  Neuralgia ;  quas  juventutem  rarius  adori¬ 
tur,  in  qua  illa  maxime  urget ;  et  haec  in  paroxys¬ 
mis  subito  accedit,  qui  plerumque  semi-minutum 
vix  durant ;  dum  illa  fere  sine  distinctis  inter¬ 
missionibus  gradatim  torquet. 

II.  Hemicrania  apud  certum  diei  tempus  ho¬ 
mines  implicat ;  dum  morbus,  de  quo  pagitur,  in¬ 
certis  corripit  accessionibus,  quae  multo  breviores, 
et  dolores  magis  vehementes  sunt. 

III.  Rheumatismus  acutus  ab  externa  et  ple¬ 
rumque  evidente  causa,  cum  pyrexia  incipit ;  et 
dolor  circa  articulos,  musculorum  tractum  se¬ 
quens  :  dum  in  Neuralgia  nulla  fere  est  febris,  et 
gravissimi  in  nervorum  cursu  insunt  dolores,  qui 
subito  intermittunt,  atque  brevi  recurrunt. 

v 

IV.  In  Chronico  Rheumatismo  dolores  ar¬ 
tuum,  vel  musculorum,  motu  aucti,  plus  minusve 

fugaces,  calore  lecti  levati :  dum  in  Neuralgia 

magis  ingravescunt  dolores,  et  cursum  nervorum 

iijL  /shih  nonr&J 

-id£  iumiaubm  aisghjbm  nqg  ^xrinrpaifoY  sirum 

V.  In  Syphilitide  haud  lancinantes  et  acuti 
sunt  dolores,  qui  praecipue  ossibus  inhaerent,  et 
noctu  magis  urgent ;  dum  in  Neuralgia  haud  in- 
frequenter  evanescunt ;  et  de  his  Haighton  se¬ 
quentia  verba  habet :  “  Besides  these,  there  is  a 
distinguishing  character  which  will  seldom  fail  to 
strike  an  anatomist,  viz.  the  uniform  course  of  the 
pain  will  generally  correspond  with  that  of  the 
branch  of  the  nerves.”  Hoc,  credo,  ab  omnibus 
morbis  facile  distinguitur. 

rT/Jr.n 

<V  0*f  ni  »Ti  /rf-l  i  it  r-i  '  rr\  *  f  y 

PROGNOSIS. 

.i  "*rv  t  ?.  p  .i  I;  p  ** 

In  plerisque  morbis  sunt  multa  ad  aetatem, 
sexum,  et  affectas  functiones,  quae  praesagium  ju¬ 
vant  an  faustum  necne  sit.  In  hoc  autem, 

quippe  in  quo  parum  implicentur  functiones  ex 
quibus  vita  pendet,  necnon  paroxysmi,  quamvis 
graves,  tamen  breves,  intervallum  a  dolore  im- 


mune  relinquant,  spei  indulgere  inducimur  abi¬ 
turi  morbi.  Inde  diem  post  diem  videmus  trans¬ 
ire  inevitabilibus  molestiis,  quas  ars  medica  ad¬ 
huc  ne  omnino  tollere  quidem  aut  interdum  le¬ 
vare  queat.  Attamen  quosdam  morbi  casus  au¬ 
divimus,  quos  tempus  mitiores  reddidit  aut  mag¬ 


nopere  levavit ;  sed  pauci  sunt :  et  nonnunquam 
podagra,  epilepsia,  aut  graviditate,  gradatim  abie- 
nmt,  aut  levati  j, 

ai/dmrno  de  olmo  \oqH  '  aovxon  ©rfj  'io  rfoujBxd 

CURATIO. 


In  morbi  curatione  diversis  medicis  diversa  re¬ 
media  adhibita  sunt,  quae  in  variis  exemplis,  varios 
effectus  habuerunt.  Doctore  Joan.  Fothergill 
multum  laudatum  Conium  maculatum,  quod  alii 
sine  simili  commodo  usurparunt.  Opium,  inter  alia 

hujusmodi,  secundum  tenet  locum,  quod  plurimis 
dicitur  non  modo  dolorem  mitigare,  sed  nonnun- 
quam  tollere :  sed  ex  ejus  usu,  multi  testantur 
nullum  illatum  esse  commodum.  Attamen  ex¬ 
terne  applicatum,  sub  emplastri  forma,  tincturae 
aut  linimenti  saponis  cum  opio,  haud  minime  agit 
in  dolorem  fugando :  et  liquidum  quoque,  cui 
“  Black  Drofi'1  imponitur  nomen,  prodesse  in¬ 
ventum  est.  Praeterea  Hyosciamus  niger,  Atropa 
Belladonna,  a  plurimis  in  usu  fuere,  et  opio  prae¬ 
stare  videnter,  quia  alvum  constrictam  haud  re¬ 
linquebant.  Juvenis  Neuralgia  affectus  in  infe¬ 
riori  extremitate,  quam  retuli  vulnere  acceptam 
esse,  post  frictionem  cum  linimento  saponis  et 
opii,  semper  mitigatos,  sive  amotos  habuit  dolores, 
partem  dolentem  strictius  comprimendo  panni  la¬ 
nei  auxilio,  praecipue  si  ab  initio  paroxysmi  fac¬ 
tum  est.  Huc  spectat  exemplum  morbi  Domino 
BiiooivS  relatum,  in  quo  aeger  magnum  accepit 
doloris  levamen,  partem  premendo.  Praeterea,  ad¬ 
hibita  sunt  alia  antispasmodica,  qualia  assafoetida, 

aether,  zinci  oxidum,  tinctura  ferri  muriatis,  quae 
vix  melius  respondebant  quam  ea  jam  dicta. 
Porro  laudatum  est  arsenium,  quod  in  quibusdam 
casibus  prodesse  visum  est,  sed  in  aliis  prorsus  in¬ 
utile  fuit. 

..  ofHiairn  busti  *oiqo  aiooqsa 

Quidam  hydrargyrum  credunt  prodesse,  si  ad¬ 
ministratur  adeo  ut  salivgtm  leniter  creat ;  sed  per¬ 
multi  alii  eo  usi  sunt  sine  fructu.  Si  in  culpa 
sunt  organa  chylopoetica,  adeo  ut  secundum  Dom. 
Abernethy  morbus  excitetur,  exhibenda  sunt 
purgantia  ad  alvum  bene  solvendam.  Epispas- 
tica  remedia,  fontinelli,  sive  setacea  prope  nervum 
affectum,  maxime  existimantur ;  sed  haec  etiam 
haud  saepe  morbum  tollunt.  Pauca  autem  morbi 
exempla,  Doctore  Armstrong  suadente,  liberae 
cesserunt  sanguinis  detractioni,  purgantibus,  nec 
non  vesicatoriis  emplastris,  quae  inventa  sunt 
maxime  pollere  vi  morbum  sistendi.  Electrici  - 
tatem  nec  non  galvanismum  prodesse  verisimile 
est ;  sed  ne  tentari  quidem  queant  ob  dolorem  ad- 

augendum.  Denique,  si  faciei  inest  Neuralgia, 
aut  alicui  corporis  parti,  in  qua  nervi  dissectio 
fieri  potest,  secandus  est  nervus ;  quod  semper 
fere  morbum  solvit :  et  quamvis  nervi  adjunc¬ 
tione  morbus  redeat,  tamen,  quoties  reviviscat, 
iterum  iterum  que  operationem  facere  necesse  est. 
Certum  enim  operatione  est  morbi  levamen,  quam¬ 
vis  haud  longum  sit. 

Inter  alia  medicamenta,  cinchona,  praecipue  id 
praeparatum  Sulphas  Quininae  nuperrime  quibus¬ 
dam  Gallicis  medicis  laudatur,  et  in  dosibus  trium 
granorum,  bis  terve  in  die  adhibetur,  saepe  summo 
cum  fructu. 

Sed  prae  omnibus  praestat  carbonas  ferri,  quem 
in  usum  Dominus  Hutchison  nuperrime  in¬ 
tulit  ;  et  experientia  docet  felicissimo  effectu. 
Nonnunquam  brevi  morbum  solvit ;  alias  pro 
mensibus  adhibetur,  priusquam  felicem  effectum 
intulit.  Duo  aut  tres  drachmae  administran- 

tur  in  die,  et  eodem  tempore  laxa  alvus  tene¬ 
tur. 

■leqmQB  .boup  mhasooe  Jaaioq  lioft 

Permulta  sunt  alia,  quse  enumerare  in  ordine 
potui,  sed  quae  scripta  satis  superque  sunt. 

